Eden Retreat is in Glenferness in Midrand en bied gehalteverblyf aan 'n gesin, vriendegroep, sakereisigers en oornaggaste. Dit is naby Crowthorne en Kyalami Corner met verskeie winkels en restaurante.
Verblyf bestaan uit 5 eenhede. Daar is 2 ateljeewoonstelle, 'n tuinkothuis en 2 gesinseenhede. Elke eenheid het 'n kombuisie, privaat badkamer en gratis WiFi.
In ooreenstemming met die eko-verantwoordelikheid tydens die droogte in die Hoëveld het al die badkamers 'n stort en nie 'n bad nie.
Veilige parkeerplek is agter 'n hek beskikbaar en daar is meer as genoeg parkeerplek vir perdesleepwaens.
Reëlings rakende addisionele behuising vir 'n stalkneg of personeel wat na 'n perdry-funksie na Kyalami reis kan gemaak word.